28.2.2022
FI
Euroopan unionin virallinen lehti
C 95/43
Oikeudelliset perusteet ja pääasialliset perustelut Kantaja vetoaa kolmeen kanneperusteeseen kanteensa tueksi, joka koskee komission 6.4.2021, 9.4.2021 ja 4.5.2021 tekemiä päätöksiä, joiden mukaan kantajalle lasten perusteella myönnetyn verovähennyksen vuoksi aiheettomin perustein maksetut määrät peritään takaisin.
1) Ensimmäinen kanneperuste, jonka mukaan Euroopan unionin virkamiehiin sovellettavien henkilöstösääntöjen 85 artiklaa on tulkittu ja sovellettu virheellisesti.
Kantaja katsoo tältä osin, että kyseisen 85 artiklan edellytykset aiheettomin perustein maksettujen määrien takaisinperinnälle eivät täyty.
2) Toinen kanneperuste, jonka mukaan luottamuksensuojan periaatetta on loukattu, koska asianomaisesta oikeus­ käytännöstä seuraavat kolme edellytystä kyseisen periaatteen soveltamiselle täyttyvät nyt käsiteltävässä asiassa.
3) Kolmas kanneperuste, jonka mukaan perustelut ovat puutteelliset.
Kanne 12.1.2022 – NY v. komissio (Asia T-21/22) (2022/C 95/60) Oikeudenkäyntikieli: ranska Asianosaiset Kantaja: NY (edustajat: asianajajat A. Champetier ja S. Rodrigues) Vastaaja: Euroopan komissio Vaatimukset Kantaja vaatii, että unionin yleinen tuomioistuin — toteaa, että tämä kanne täyttää tutkittavaksi ottamisen edellytykset ja että se on perusteltu — kumoaa ensimmäisen riidanalaisen päätöksen ja tarvittaessa jälkimmäisen riidanalaisen päätöksen — velvoittaa vastaajan korvaamaan kaikki oikeudenkäyntikulut.
Oikeudelliset perusteet ja pääasialliset perustelut Kantaja vetoaa 14.4.2021 tehdystä komission päätöksestä, jolla hylätään hänen 22.12.2020 esittämänsä vahingonkor­ vausvaatimus, nostamansa kanteen tueksi kolmeen kanneperusteeseen.
1) Ensimmäinen kanneperuste, joka perustuu hyvää hallintoa koskevan oikeuden ja puolueettomuusperiaatteen loukkaamiseen.
Kantaja katsoo, että vahingonkorvausvaatimuksen tutkinnan yhteydessä puolueettomuusvaatimusta ei noudatettu subjektiivisesta eikä myöskään objektiivisesta näkökulmasta tarkasteltuna.
2) Toinen kanneperuste, joka perustuu henkilökohtaista koskemattomuutta ja ihmisarvoa koskevan oikeuden loukkaamiseen sekä useisiin ilmeisiin arviointivirheisiin.
Kantaja väittää, että vastaaja jätti noudattamatta velvollisuuttaan suojella ja varjella hänen ihmisarvoaan ja koskemattomuuttaan, kun otetaan huomioon turvallisuushenkilöstön hänen henkilöönsä kohdistamat väkivaltaisuudet, joiden toteamiseen liittyy ilmeisiä arviointivirheitä.
3) Kolmas kanneperuste, joka perustuu huolenpitovelvollisuuden laiminlyöntiin siltä osin kuin kantaja ei saanut kaikkea sitä tukea, jota hänellä oli oikeus odottaa vastaajalta.
Kanne 11.1.2022 – Grail v. komissio (Asia T-23/22) (2022/C 95/61) Oikeudenkäyntikieli: englanti Asianosaiset Kantaja: Grail LLC (Menlo Park, Kalifornia, Yhdysvallat) (edustajat: asianajajat D. Little, Solicitor, J. Ruiz Calzado, J. M. Jiménez-Laiglesia Oñate ja A. Giraud)